paragraph_text: Njemački križ bio je dodjeljivan u dva stupnja: zlatni i srebrni (boja vijenca oko svastike), u početku se dodjeljivao za hrabrost, a kasnije za uzornu službu, te je smatran nastavkom Križa za ratne zasluge s mačevima. Njemački križ je bio jedinstven u tome što su se dva stupnja smatrala odvojenim odlikovanjima, no unatoč tome oba se stupnja nisu smjela isticati zajedno, međutim, fotografije ljudi koji ih ističu zajedno ipak postoje (Odilo Globocnik). Zabilježeno je svega 11 ljudi koji su nagrađeni s oba stupnja tijekom Drugog svjetskog rata.